open-index/open-wikipedia-markdown huggingface dataset:
סמסונג גלקסי סמארט טאג

**[[סמסונג גלקסי]] סמארט טאג** (באנגלית: **Samsung Galaxy SmartTag**) הוא גאדג'ט לאיתור מפתחות, אשר מיוצר על ידי סמסונג אלקטרוניקה. המכשיר משתמש ב-Bluetooth LE כדי לאפשר למשתמש לאתר את האובייקט אליו הוא מחובר באמצעות אפליקציה. המכשיר הוכרז באירוע Galaxy Unpacked של סמסונג ב-14 בינואר 2021.

## המכשיר

הסמארט טאג הוא מכשיר מעקב קטן אשר ניתן להצמיד לכל חפץ על מנת לאתר אותו באופן מידי. ניתן לחברו בעזרת רצועה קטנה הנמכרת בנפרד, או באמצעים אחרים. הוא מיועד בעיקר למציאת מפתחות, מזוודות וארנקים. לאחר מכן ניתן לאתר את המכשיר באמצעות אפליקציה המשתמשת ב-Bluetooth LE. גרסה אחרת, הגלקסי סמארט טאג פלוס, תשתמש בפס רחב על מנת לאתר את המכשיר ותופץ במהלך 2021. בעוד שהמכשיר נמצא בטווח הבלוטות' (120 מטר), הוא יכול לנגן רינגטון כדי להתריע בפני המשתמש על מיקומו המדויק. אם המכשיר נמצא מחוץ לטווח, עדיין ניתן לאתר את המכשיר באמצעות רשת ה-"Galaxy Find" של סמסונג, המשתמשת בטלפונים של סמסונג גלקסי באזור כדי לאתר את מיקום המכשיר. למכשיר יש גם כפתור לתכנות SmartThings שיכול לשמש לשליטה על מוצרי בית חכם.

כדי לכייל אותו נדרש לחבר אותו פעם אחת למכשיר אותן יש לבצע באמצעות ה-SmartThings. ישנן מספר הוראות ראשוניות. במהלך הכיול יש ללחוץ לחיצה ארוכה על הכפתור במרכז התג החכם, לאחר מכן נדרש לשדך לו שם ולכן להתקין את התוסף SmartThings Find. לאחר מכן, ניתן למצוא אותו באמצעות גלי בלוטות' בתדר נמוך שהמכשיר מפיץ, עד שמתקרבים מספיק עם המכשיר והוא מתחבר לטלפון. ניתן להשתמש בו גם באופן הפוך. כלומר, באמצעות הסמארט טאג לאתר את הטלפון, על ידי לחיצה בלחצן שבמרכז התג. התגית מתקשרת עם סאמרטפונים של סמסונג בלבד, באמצעות בלוטות׳ במרחק של עד 120 מטר. היא מאפשרת מציאה של הפריט אליו היא מוצמדת על ידי הצגת מיקומו על מפה – כולל המרחק ממנו, הצגת הכיוון בו נמצא החפץ במציאות רבודה על מסך המכשיר או באמצעות כפתור באפליקציה הגורם לתגית להשמיע צליל. התגית בעלת חור ייעודי דרכו ניתן להצמידה למחזיק מפתחות. לגלקסי סמארט טאג סוללת כפתור  בלתי נטענת וניתנת להחלפה. את מצב הסוללה ניתן לראות באפליקציית ה-SmartThings.

ניתן למצוא את התג בכמה דרכים. יש לו מד קליטה שהולך ומתחזק ככל שמתקרבים לתג. בנוסף, ניתן ללחוץ על אייקון הצלצול שיגרום לתג לצפצף. עוצמת הצליל ניתנת לוויסות בהגדרות. כמו כן מיקום התגית מוצג גם על מפת הסמארטפון. לפי סמסונג המיקום מדויק, אך במקרים מסוימים עלול להיות סטייה במרחק של כמה קילומטרים מהמקום המדויק. במקרים אלו, ניתן לעיין בהיסטוריית המיקומים של התגית כדי לאתר אותו, אפילו במצב לא מקוון. כל העת מכשירי גלקסי אחרים מעדכנים את שרתי סמסונג במיקומה של כל תגית אשר נמצאת בסביבתם ובכך מסייעת באיתור מיקומה.

## קישורים חיצוניים

## הערות שוליים

קטגוריה:פריטי טכנולוגיה מסייעת
קטגוריה:אלקטרוניקה בידורית
קטגוריה:סמסונג גלקסי
ג'ון ויליאם גריגס

**ג'ון ויליאם גריגס** (באנגלית: **John William Griggs**; ) היה פוליטיקאי אמריקאי, איש המפלגה הרפובליקנית, שכיהן כמושל ניו ג'רזי ה-29 בשנים 1896–1898, ולאחר מכן כיהן כתובע הכללי של ארצות הברית עד 1901.

## ראשית חייו
ג'ון ויליאם גריגס נולד בניוטון, ניו ג'רזי. ב-1868 הוא סיים את לימודיו בלאפייט קולג', שם הוא היה אחד החברים המייסדים של אחוות טתא-דלתא-כי.

## קריירה פוליטית
גריגס כיהן כחבר האספה הכללית של ניו ג'רזי בשנים 1876–1877 ובסנאט של ניו ג'רזי בשנים 1883–1888, כשבשנת 1886 הוא כיהן כנשיא הסנאט. הוא נבחר כנציג במשלחת מניו ג'רזי לוועידה הארצות של המפלגה הרפובליקנית של 1888.

ב-1896 נבחר גריגס כמושל ניו ג'רזי וכיהן בתפקיד עד 1898. הוא פרש מתפקידו כדי לכהן כתובע הכללי של ארצות הברית בממשלו של הנשיא ויליאם מקינלי. בתפקיד זה הוא כיהן עד 1901.

## לאחר פרישתו
בשנים 1894–1900 הוא היה חבר חבר הנאמנים של לאפייט קולג'. הוא היה אחד החברים הראשונים שמונו לבית הדין הקבוע לבוררות בהאג, תפקיד בו הוא שימש בשנים 1901–1912.

כאשר הוקם הבנק הלאומי המאוחד של ניו יורק  ביולי 1902, היה גריגס אחד מ-14 הדירקטורים שלו. ב-1905 הוא מונה כנשיא חברת מרקוני לטלגרף אלחוטי באמריקה, תפקיד בו הוא שימש עד לארגונה מחדש של החברה כ"תאגיד הרדיו של אמריקה" (RCA) ב-1919. ב-RCA הוא היה דירקטור והיועץ המשפטי של החברה עד למותו.

## מותו
ג'ון ויליאם גריגס נפטר בפטרסון, ניו ג'רזי ב-28 בנובמבר 1927. הא נטמן בבית הקברות סידר לואן שבעיר. על שמו נקראת שדרת גריגס שבעיר טינק שבניו ג'רזי.

## קישורים חיצוניים

* ג'ון ויליאם גריגס, באתר מחלקת המשפטים של ארצות הברית 
* ג'ון ויליאם גריגס, באתר אגודת המושלים הלאומית 
* ג'ון ויליאם גריגס, באתר The Political Graveyard 
* 

קטגוריה:אמריקאים ילידי ניו ג'רזי
קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל ויליאם מקינלי
קטגוריה:מושלי ניו ג'רזי
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של ניו ג'רזי
קטגוריה:בוגרי מכללת לפאייט 
קטגוריה:שופטי בתי דין בין-לאומיים
קטגוריה:אמריקאים שנולדו ב-1849
קטגוריה:אמריקאים שנפטרו ב-1927
אבי סאייג

**אברהם (אבי) סאייג** (נולד ב-י"ח בתשרי ה'תש"ם, 9 באוקטובר 1979) הוא נוירוביולוג וכימאי ממכון דוידסון, הזרוע החינוכית של מכון ויצמן למדע.

## ביוגרפיה
אבי סאייג נולד בישראל. הוא השלים את תוארו הראשון בכימיה תרופתית באוניברסיטת בר-אילן ובדצמבר 2000 החל את שירותו הצבאי, במסגרת העתודה האקדמית בקריה למחקר גרעיני – נגב. במהלך שירותו הצבאי השלים תואר שני בכימיה פיזיקלית באוניברסיטת בן-גוריון. הוא סיים את שירותו הצבאי במאי 2005. לאחר סיום התואר השני הוא עבר למחלקה לנוירוביולוגיה במכון ויצמן למדע, שם השלים את לימודי הדוקטורט שלו בנושא חקר ההתמרה החושית ופיתוח אמצעי עזר לעיוורים, בהנחיית פרופ' אהוד אחישר וד"ר עמוס אריאלי.

ביולי 2009, לקראת סוף הדוקטורט שלו, החל לכתוב בתור סטודנט במדור "שאל את המומחה" במכון דוידסון, שם השיב לשאלות הציבור בענייני כימיה, פיזיקה ומדע וידע כללי. הוא פרש מתפקיד זה בדצמבר 2010. לאחר סיום הדוקטורט שלו הוא הצטרף כעובד מן המניין ליחידה לטכנולוגיה בחינוך שבמכון דוידסון, שם הוא ניהל וארגן מחדש את מדור "שאל את המומחה", את דף הפייסבוק של מכון דוידסון (עד 2015) ואת המדור "מדע בבית" (עד היום). הוא היה גם עורכו הראשי של האתר של מכון דוידסון במשך שנה.

בנובמבר 2012 הוא מונה למרצה בחוג למדעים בבית הספר לחינוך במכללת אחוה.

סאייג שימש כראש תחום מחקר ופיתוח וכראש תחום וידאו במחלקה לטכנולוגיה בחינוך במכון דוידסון. הוא מתמחה בפופולריזציה של המדע באמצעות כתבות וסרטונים באינטרנט. הוא צילם למעלה מ-260 סרטונים בנושאי מדע, אשר זכו במצטבר לעשרות מיליוני צפיות. מאז 2019 הוא גם כותב בעיתון עיניים בנושאי מדע וניסויים.

סאייג גר ברחובות.

## השכלה
* 1997–2000 – תואר ראשון בכימיה בהצטיינות יתרה באוניברסיטת בר-אילן, במסלול כימיה תרופתית.
* 2001–2004 – תואר שני בכימיה באוניברסיטת בן-גוריון.
* 2002–2005 – דוקטורט בפקולטה למדעי החיים, המחלקה לנוירוביולוגיה, מכון ויצמן למדע.

## בתקשורת ובטלוויזיה
לסאייג הייתה פינת רדיו דו-שבועית בנושאי מדע ברדיו קול הים האדום. התוכנית נסגרה ב-2016.

הוא הופיע בכמה עשרות פרקים בסדרה החפרנים ששודרה בעבר בטלוויזיה החינוכית ובמספר פרקים בסדרה מתחת לעור.

כמו כן, הוא השתתף בתוכנית שלושה שיודעים בכאן תרבות.

## ספרים שהיה שותף לכתיבתם
* יבשם עזגד (עורך) (אבי סאייג כותב שותף) "**השאלות של מדעני העתיד: ילדים שואלים, מדעני מכון ויצמן למדע עונים**", ספר בהוצאת ידיעות ספרים – ספרי חמד ומכון ויצמן למדע, (2017)
* מדעני מכון דוידסון (אבי סאייג כותב ראשי) "**נסו את זה בבית – רמה 1**", הוצאת סיגליות ומכון דוידסון לחינוך מדעי (2020)
* מדעני מכון דוידסון (אבי סאייג כותב ראשי) "**נסו את זה בבית – רמה 2**", הוצאת סיגליות ומכון דוידסון לחינוך מדעי (2020)
* מדעני מכון דוידסון (אבי סאייג כותב שותף) "**נסו את זה בבית – מעולם הצומח**", הוצאת סיגליות ומכון דוידסון לחינוך מדעי (2022)
* מדעני מכון דוידסון (אבי סאייג כותב שותף) "**נסו את זה בבית – עושים קסמים עם מספרים וצורות**", הוצאת סיגליות ומכון דוידסון לחינוך מדעי (2022)
* נועה פינסקר-זכריה ואבי סאייג, "**נסו את זה בבית – חושים וכישופים**", הוצאת סיגליות ומכון דוידסון לחינוך מדעי (2024)
* דפנה מנדלר ואבי סאייג, "**נסו את זה במטבח**", הוצאת סיגליות ומכון דוידסון לחינוך מדעי (2024)

## ראו גם
* מכון דוידסון לחינוך מדעי

## קישורים חיצוניים
* 
* 
* 
*

## הערות שוליים

קטגוריה:כימאים ישראלים
קטגוריה:בוגרי העתודה האקדמית
קטגוריה:בוגרי אוניברסיטת בר-אילן
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור ממכון ויצמן למדע
קטגוריה:ישראלים שנולדו ב-1979
שאנדור פירסט

**שאנדור פירסט** (בהונגרית: **Fürst Sándor**; רום, 27 בנובמבר 1903 – בודפשט, 29 ביולי 1932) היה פוליטיקאי קומוניסטי יהודי-הונגרי, אחד הקומוניסטים שהואשמו והוצאו להורג חפים מפשע בשל ההתנקשות בביאטורבאדי (זה קרה ב-13 בספטמבר 1931, כאשר סילבסטר מטושקה (סוחר ופושע הונגרי בווינה) פוצץ חלק ממסילת הרכבת של ויאדוקט הרכבת ביאטורבדי. הפיצוץ גבה 22 הרוגים).

## ביוגרפיה
שאנדור פירסט נולד במשפחה יהודית כבנם של מור פירסט ושל רוזליה ויטמן. הוא היה פקיד במפעל רודיאנטה בבודפשט וחבר באיגוד הפקידים של הונגריה. הוא הצטרף למפלגת הקומוניסטים של הונגריה (KMP) בשנת 1926, בשל כך הוא נעצר פעם אחר פעם באופן סדרתי משנת 1928, ומכיוון שלא הצליחו להוכיח דבר נגדו הוא שוחרר, אך איבד את מקום עבודתו. בשנת 1930 הפך לחבר הנהגת המפלגה ולכן נעצר במהרה מחדש. בשנת 1932 התגורר ברחוב קֶנְדֶה 27, בבודה ברובע 1 של בודפשט.

לגבי ביצוע ההתנקשות הביאטורבדי, הממשלה האשימה את הקומוניסטים (האשמת שווא) בביצוע הפיצוץ ואחר כך הכריזה על ממשל צבאי. במשפט גזר בית המשפט עונש מוות על פירסט יחד עם אימרה שלאי במקור: הולנדר (שניהם היו קומוניסטים יהודים הונגרים). הסיוע האדום ההונגרי פתח בקמפיין לעזור להם, אך ניסיונם לא הצליח. לשווא מחו המשוררים אטילה יוז'ף וג'ולה אייש על ההחלטה בעלון בשנת 1932. שאלאי ופירסט נתלו ב-29 ביולי. הטקסט ההונגרי של שיר התנועה ששמו "אנו בחזית המאבק" - במקור גרמני של התנועה הקומוניסטית - משמש לזכרם. חמש השורות האחרונות של השיר:המשמר מוכן למלחמת המעמדות,

*"לא מפחיד אותנו ממשל צבאי ומוות.*

*ייסורינו הסתיימו, לא נתמקח יותר,*

*זכרו את שלאי ופירסט, פרולטריון!*

*זכרו את שלאי ופירסט, פרולטריון!"*

## לקריאה נוספת
* ביוגרפיה של שאנדור פירסט, בלקסיקון הביוגרפי ההונגרי

## קישורים חיצוניים

## הערות שוליים

קטגוריה:פוליטיקאים יהודים הונגרים
קטגוריה:קומוניסטים יהודים הונגרים
קטגוריה:קומוניסטים הונגרים
קטגוריה:הונגרים שנולדו ב-1903
קטגוריה:נפטרים ב-1932
High School Musical (פסקול)

***High School Musical*** הוא הפסקול של הסרט המקורי של ערוץ דיסני, היי סקול מיוזיקל. הפסקול הוקלט במהלך חמישה ימים, הוא יצא לאור ב-10 בינואר 2006, והפך לאלבום הנמכר ביותר של אותה השנה, לאחר שמכר כ-3.7 מיליון עותקים בארצות הברית. נכון לשנת 2017, מכר האלבום מעל ל-9 מיליון עותקים ברחבי העולם.

## רשימת רצועות
* אינם נמצאים בדיסק הראשון של גרסת המהדורה המיוחדת הכפולה.

 ההדפסה הראשונה של הפסקול בישראל שיצאה תחת חברת הליקון (חברה) כללה גרסה עברית לשיר Breaking Free בביצוע גילת הילל לצד רצועת הקליפ שנתנה לצפייה כאשר הכניסו את הדיסק לנגן DVD
** דרו סילי שר בכמה מהשירים, וקולו מעורבב עם זה של זאק אפרון. במקור הוא לא קיבל קרדיט על שירה.

## מיקומי שיא

### מצעדים שנתיים

## תארים

## קישורים חיצוניים
* 

## הערות שוליים

קטגוריה:אלבומי היי סקול מיוזיקל
קטגוריה:אלבומי מחזמר
קטגוריה:פסקולי טלוויזיה
קטגוריה:פסקולי סרטים
קטגוריה:אלבומים שהופקו על ידי מתיו ג'רארד
קטגוריה:אלבומי טין פופ
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון בניו זילנד
קטגוריה:זוכי פרס המוזיקה של בילבורד: אלבומים
קטגוריה:פסקולי וולט דיסני רקורדס
אווה סימונס

**אווה מריה סימונס** (בהולנדית: **Eva Maria Simons**; נולדה ב-25 באפריל 1984) היא זמרת-יוצרת הולנדית. סימונס התפרסמה בעקבות השיר "Policeman" ושיתופי פעולה עם זמרים אחרים, דוגמת אפרוג'ק, TYP וויל.איי.אם. במהלך קריירת הסולו שלה, סימונס הוציאה לאור 12 סינגלים.

## ביוגרפיה
סימונס נולדה באמסטרדם, בירת הולנד, לאם זמרת ממוצא סורינאמי ולאב הולנדי. סבה, ג'וני מאייר, היה נגן אקורדיון. כנערה, סימונס לקחה חלק במקהלה הבית ספרית שלה, "ג'ודיס קידס". בשנת 2004, סימונס השתתפה בתחרות המוזיקה ההולנדית "Popstars: The Rivals". לאחר האודישן שלה, שופטי התחרות החליטו לחבר את סימונס עם ארבע זמרות נוספות וליצור להקה חדשה בתחרות. הלהקה הוציאה את הסינגל "Plaything" ואת האלבום *?How Raffish Are You*. ביולי 2005, סימונס פרשה מהלהקה.

## קריירה
בשנת 2009, סימונס הוציאה לאור את סינגל הבכורה שלה, "Silly Boy". נכון לינואר 2021, השיר צבר כ-3.2 מיליון צפיות באתר "יוטיוב". ביולי 2010, סימונס ומייק המילטון כתבו את השיר "Take Over Control". השיר הוצא לאור על ידי הדי ג'יי אפרוג'ק. השיר הגיע למצעד הבילבורד הוט 100 6 שבועות רצופים וזכה במצעד שירי הדאנס קלאב. השיר הוסמך במדינות רבות לפלטינה ולזהב באוסטרליה ובארצות הברית. בשנת 2011, סימונס הופיעה יחד עם הזמר ויל.איי.אם בשיר "This Is Love" מתוך אלבומו הרביעי *[[Willpower]]*.

ב-20 במרץ 2012, סימונס הוציאה לאור את הסינגל "I Don't Like You", על ידי חברת התקליטים "אינטרסקופ רקורדס". השיר הופק על ידי הדי ג'יי זד. במאי 2012, סיומנס הצטרפה לסיבוב ההופעות של הצמד המוזיקלי "LMFAO" באמריקה הצפונית. ב-24 ביולי באותה השנה, סימונס הוציאה את הסינגל "Renegade". ב-21 וב-22 באפריל 2013, סימונס הופיע לצידה של ביונסה בסיבוב ההופעות שלה, "The Mrs. Carter Show World Tour". ב-10 באפריל 2015, סיומנס הוציאה את הסינגל "Policeman". השיר זכה במקום הראשון במצעדי המוזיקה של מספר מדינות דוגמת ישראל ופלנדריה. ב-17 ביולי 2017, סימונס הוציאה את השיר "Guaya". ב-25 בינואר 2019, הוציאה את השיר את השיר "Like That"

## דיסקוגרפיה
### אלבומים

## סיבובי הופעות
* Sorry For Party Rocking Tour (2012)
* The Mrs. Carter Show World Tour (2013)
* Purpose World Tour (2016)

## פרסים ומועמדויות

## קישורים חיצוניים

* 

## הערות שוליים

קטגוריה:זמרות-יוצרות הולנדיות
קטגוריה:מפיקות מוזיקליות
קטגוריה:הולנדים ממוצא סורינאמי
קטגוריה:הולנדיות שנולדו ב-1982
קטגוריה:הולנדים שנולדו ב-1982
איש האומגה

**איש האומגה** (באנגלית: **The Omega Man**, מסוגנן כ-**Ωmega Man**) הוא סרט פעולה אמריקני פוסט-אפוקליפטי מ-1971 שביים בוריס סגל ובכיכובו של צ'רלטון הסטון כמדען השורד מגפה עולמית שמשמידה את רוב האנושות. הסרט נכתב על ידי ג'ון וויליאם קורינגטון וג'ויס קורינגטון, על בסיס הרומן "אני האגדה" משנת 1954 מאת הסופר האמריקאי ריצ'רד מת'סון. מפיק הסרט וולטר זלצר המשיך לעבוד עם הסטון בסרט המדע הבדיוני הדיסטופי "סוילנט גרין" בשנת 1973.

"איש האומגה" הוא העיבוד השני לרומן של מת'סון. הראשון היה "האיש האחרון על כדור הארץ" (1964), בו כיכב וינסנט פרייס. עיבוד שלישי, "אני האגדה", בכיכובו של ויל סמית', יצא לאקרנים בשנת 2007.

## עלילה
ב-1975, סכסוך גבול סיני-סובייטי הופך למלחמה טוטאלית ומתדרדר לשימוש בלוחמה ביולוגית היוצרת נגיף שמשמיד את מרבית המין האנושי. קולונל רוברט נוויל הוא מדען שגר בלוס אנג'לס שהזריק לעצמו חיסון ניסיוני שהופך אותו לחסין לנגיף. באוגוסט 1977, נוויל מאמין שהוא השורד היחיד של המגפה. כשהוא נאבק לשמור על שפיותו, הוא מבלה את ימיו בסיורים בלוס אנג'לס הריקה, בציד והרג בני "המשפחה" – כת של קורבנות המגפה שהפכו למוטציות לבקניות ליליות ובעלת עמדות טכנופוביות, שמבקשת להשמיד את כל הטכנולוגיה ולהרוג את נוויל, שהפך עבורם לסמל המדע, אותו הם מאשימים בקריסת האנושות.

באחד מסיוריו בעיר, נוויל מבחין בשורדת נוספת, אולם מפטיר אותה כהזיה לאחר שלא מצליח למצוא אותה. לאחר מכן, "המשפחה" לוכדת את נוויל וגוזרת עליו עונש מוות במשפט ראווה באשמת כפירה במנהיג הכת, ג'ונתון מתיאס, עיתונאי לשעבר. נוויל כמעט נשרף על המוקד באצטדיון דודג'ר, אולם ניצל ברגע האחרון על ידי ליסה, האישה שראה לפני כן, ודאצ', סטודנט לשעבר לרפואה. ליסה ודאצ' מנהיגים קבוצת ניצולים ליד לוס אנג'לס – ילדים שנדבקו במחלה, אך טרם עברו מוטציה. דאצ' מנסה למצוא עבורם חיסון, ואילו נוויל מאמין שהרחבת חסינותו לאחרים עשויה להיות אפשרית על ידי יצירת נסיוב מדמו שלו.

נוויל וליסה חוזרים לעיר, שם הם מתחילים לטפל באחיה של ליסה, ריצ'י, שנדבק שבנגיף. בעוד נוויל וליסה מתחילים קשר רומנטי, המשפחה תוקפת שוב וכמעט מצליחה להרוג את ליסה בטרם נוויל מציל אותה. לאחר שהוא מצליח ליצור חיסון ולרפא את ריצ'י, נוויל ויתר הקבוצה מתכננים לעזוב את לוס אנג'לס ולהקים קהילה חדשה בטבע, אולם ריצ'י מתעקש שגם "המשפחה" ראויה לקבל את החיסון, ובורח למפקדה שלהם בניסיון לשכנע אותם לשתף פעולה עם נוויל. מתיאס חושד בו כמרגל, ומוציא אותו להורג.

במקביל, ליסה נדבקת במחלה ומצטרפת ל"משפחה" שאורבים לנוויל בדירתו. מתיאס מאלץ את נוויל לראות את המשפחה מחרבת את ביתו, אך הוא מצליח לברוח. בדו-קרב הסופי, מתיאס מטיל עליו חנית. דאצ' והניצולים מגלים את נוויל גוסס, וברגעיו האחרונים הוא נותן להם את הסרום. דאצ', ליסה המפוכחת ויתר הניצולים עוזבים ומותירים מאחור את העיר הנטושה.

## שחקנים ראשיים
* צ'רלטון הסטון – רוברט נוויל
* אנתוני זרבה – ג'ונתן מתיאס
* רוזלינד קאש – ליסה
* פול קוסלו – דאצ'

## קישורים חיצוניים

## הערות שוליים

קטגוריה:סרטי מדע בדיוני אמריקאיים
קטגוריה:סרטי האחים וורנר
קטגוריה:סרטים פוסט-אפוקליפטיים
קטגוריה:לוס אנג'לס בקולנוע
קטגוריה:סרטים באנגלית
קטגוריה:סרטי 1971
קטגוריה:סרטים אמריקאיים מבוססי ספרים
קטגוריה:סרטי פולחן
קטגוריה:סרטי מדע בדיוני מ-1971
קנטה קוביאשי

**קנטה קוביאשי** (ביפנית: **小林 健太**; באנגלית: **Kenta Kobayashi**; נולד ב-12 במרץ 1981) הידוע יותר בשם הבמה שלו, **קנטה** הוא מתאבק יפני, המופיע בארגון ההיאבקות היפני New Japan Pro-Wrestling (NJPW), שבו הוא חלק מקבוצת הבולט קלאב.

הוא מוכר בעיקר בשל תקופתו בארגון ההיאבקות היפני Pro Wrestling Noah, שבו היה פעם אחת אלוף במשקל כבד, שלוש פעמים אלוף ג'וניור במשקל כבד, שלוש פעמים אלוף ג'וניור זוגות במשקל כבד (ביחד עם נאומיצ'י מרופוג'י, טייג'י אישימורי ויושינובו קיינמארו) ופעם אחת אלוף הזוגות עם מייבאך טאניגוצ'י.

קוביאשי הוא קיקבוקסר לשעבר וסגנון הלחימה שלו בענף ההיאבקות המקצועית מבוסס על מתקפות בעיטה עוצמתיות. קוביאשי החל את הקריירה שלו בארגון ההיאבקות All Japan Pro Wrestling (AJPW) לפני שעבר ל-Pro Wrestling Noah. בעקבות השותפות של ארגון Noah עם ארגון ההיאבקות Global Professional Wrestling Alliance (GPWA), ששימש כארגון גלובלי של ארגונים שיתופיים שאיפשרו למתאבקיהם להופיע בחברות אחרות, הוא הופיע באופן נרחב בארגון ההיאבקות האמריקאי, Ring of Honor (ROH).

כמו כן, הוא הופיע בארגון ההיאבקות האמריקאי, ה-WWE תחת שם הבמה **הידאו איטמי** במסגרת מתחם הפיתוח NXT ולאחר מכן במותג 205 לייב, המיועד למתאבקי משקל הקל של הארגון.

## אליפויות והישגים

* **הישגים בארגון ההיאבקות Alianza Latinoamericana de Lucha Libre**
** טורניר לוצ'ה ליברה של אמריקה הלטינית (2013)

* **הישגים בארגון ההיאבקות New Japan Pro-Wrestling – NJPW**
** אליפות במשקל פתוח של NEVER (פעם אחת)
** גביע New Japan USA (2020)

* **הישגים במגזין הספורט Nikkan Sports**
** קרב השנה (2006)  - נגד נאומיצ'י מרופוג'י ב-29 באוקטובר
** קרב השנה (2008)  - נגד נאומיצ'י מרופוג'י ב-25 באוקטובר
** פרס הטכניקה (2006, 2007)

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-22 מתוך 500 המתאבקים הטובים ביותר לשנת 2013

* **הישגים בארגון ההיאבקות Pro Wrestling Noah**
** אליפות במשקל כבד של GHC (פעם אחת)
** אליפות ג'וניור במשקל כבד של GHC (3 פעמים)
** אליפות ג'וניור זוגות במשקל כבד של GHC (3 פעמים)  - עם נאומיצ'י מרופוג'י (1), טייג'י אישימורי (1) ויושינובו קיינמארו (1)
** אליפות הזוגות של GHC (פעם אחת)  - עם מייבאך טאניגוצ'י
** טורניר הזוגות בן יומיים (פעם אחת)  - עם יושיהירו טקיאמה
** גביע Differ (2005)  - עם נאומיצ'י מרופוג'י
** הליגה הגלובלית (2012)
** הליגה הגלובלית לזוגות (2013)  - עם יושיהירו טקיאמה

* **הישגים במגזין הספורט Tokyo Sports**
** פרס הצמד הטוב ביותר (2003)  - עם נאומיצ'י מרופוג'י
** פרס קרב השנה (2006)  - נגד נאומיצ'י מרופוג'י ב-29 באוקטובר 2006
** פרס ההופעה היוצאת דופן (2013)
** פרס הטכניקה (2011)

* **הישגים במגזין ההיאבקות Wrestling Observer Newsletter – WON**
** מהלך ההיאבקות הטוב ביותר (2006, 2007)  - Go 2 Sleep
** צמד השנה (2003, 2004)  - עם נאומיצ'י מרופוג'י

## קישורים חיצוניים

קטגוריה:מתאבקים מקצוענים
קטגוריה:מתאבקי ה-WWE
קטגוריה:מתאבקי ה-NXT
קטגוריה:יפנים שנולדו ב-1981
Corazón sin vida

**Corazón Sin Vida** (בעברית: **לב חסר חיים**) הוא סינגל שהוקלט על ידי הזמרת-יוצרת הספרדייה איתנה, ביחד עם הזמר-יוצר הלטיני סבסטיאן יאטרה. השיר יצא לאור ב-2 באוקטובר 2020, על ידי חברת התקליטים יוניברסל מיוזיק גרופ, כסינגל מתוך אלבומה, **.

השיר הגיע למקום הרביעי במצעד השירים שבספרד.

## רקע וכתיבה
השיר נכתב על ידי איתנה, מאוריסיו רנגיפו, אנדרס טורס, סבסטיאן יאטרה ואלחנדרו סאנצ'ס והופק על ידי טורס ורנגיפו. השיר נשלח לרדיו להיטים עכשוויים שבספרד ב-11 באוקטובר 2020, על מנת לעזור בקידום שלו. כמו כן, הוא היה זמין להורדה דיגיטלית ולהאזנה ברשתות הזרמת המוזיקה כבר ב-2 באוקטובר באותה השנה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של איתנה ב-2 באוקטובר 2020, בשידור חי. הקליפ צבר למעלה מ-28 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
הפארק הימי ברמר

**הפארק הימי ברמר** (באנגלית: **Bremer Marine Park**, נקרא בעבר: **Bremer Commonwealth Marine Reserve**) הוא פארק ימי מוגן, ששטחו 4,472 קמ"ר ועומקו נע בין 15 ל-5,000 מטרים. הפארק נמצא באוקיינוס ההודי, דרומית לחופה של אוסטרליה המערבית וכ-50 ק"מ דרומית מזרחית לעיירה ברמר ביי .

חלק מהאזור הצפוני ביותר של הפארק הימי, ששטחו כ-284 קמ"ר והסמוך לחופה של אוסטרליה המערבית, מסווג כפארק לאומי ימי לפי קטגוריה II של ארגון IUCN, המייעדת את השטח בעיקר לצורך שימור המערכת האקולוגית שבו, ומגבילה את השימושים האנושיים שניתן לבצע בשטח זה. יתרת שטחו של הפארק הימי נמצא בקטגוריה VI, המקנה הגנה הדוקה פחות על הסביבה הטבעית ומאפשרת לקיים בתחומו פעילות אנושית בת קיימא.

הפארק הימי הוכרז בתאריך 14 בדצמבר 2013 ושמו שונה לשם הנוכחי בתאריך 11 באוקטובר 2017.

## הפאונה של הפארק הימי
הפארק הימי הוא אזור המלטה חשוב לאובלנה הדרומית ונמצא על נתיב הנדידה של לווייתן גדול-סנפיר. הפארק הוא אזור שיחור מזון לאריה ים אוסטרלי, אלבטרוס צהוב-חרטום הודי, יסעורים מהמין flesh-footed shearwater ו-Soft-plumaged petrel והכריש עמלץ לבן.

בתחומי השמורה נמצא קניון ברמר, קניון תת-ימי המהווה נקודה חמה (Hot Spot) למגוון הביולוגי  והנמצא על נתיב ההגירה העונתית של הדולפין ממין קטלן ושל הלויתן ראשתן גדול-ראש.

## מחקרים מדעיים
בתחום השמורה הימית נערכים מחקרים על המגה-פאונה של אזור השמורה ובפרט על אוכלוסיית הקטלנים שבה, ובחודש ינואר 2020 החלה הספינה RV Falkor מטעם המכון הימי שמיט לבצע מחקר תת-ימי של קניון ברמר.

## קישורים חיצוניים

## הערות שוליים

קטגוריה:אוסטרליה: פארקים לאומיים
קטגוריה:האוקיינוס ההודי
Friend de Semana

**Friend de Semana** הוא סינגל שהוקלט על ידי הזמרת והשחקנית המקסיקנית דנה פאולה, ביחד עם הזמרת הברזילאית לואיסה סונזה והזמרת-יוצרת הספרדייה איתנה. השיר יצא לאור ב-30 באוקטובר 2020, על ידי חברת התקליטים יוניברסל מיוזיק גרופ, כסינגל מתוך אלבומה של פאולה, **.

השיר הגיע למקום ה-16 במצעד האירפליי המקסיקני.

## רקע וכתיבה
השיר נכתב על ידי איתנה, ארתור מארקס, דנה פאולה, לואיסה סונזה, מנגו, נבאלז ופדרו מאלובר טורביי והופק על ידי מנגו ונבאלז. ב-24 באוקטובר, כל שלוש הזמרות בשיר החלו לדבר על שיתוף הפעולה באמצעות הטוויטר. יומיים לאחר מכן, הוכרז באופן רשמי כי השיר ייצא לאור ב-30 באוקטובר 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של דנה פאולה ב-30 באוקטובר 2020, בשידור חי. הקליפ צבר למעלה מ-17 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה פאולה
קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
11 Razones (שיר)

**** (בעברית: **11 סיבות**) הוא סינגל שהוקלט על ידי הזמרת-יוצרת הספרדייה איתנה, מתוך אלבום האולפן השני שלה, **. השיר יצא לאור ב-7 בדצמבר 2020, על ידי חברת התקליטים יוניברסל מיוזיק גרופ, כסינגל השלישי מתוך האלבום וכשיר הנושא מתוכו.

השיר הגיע למקום ה-15 במצעד השירים שבספרד.

## רקע וכתיבה
השיר נכתב על ידי איתנה, מאוריסיו רנגיפו ואנדרס טורס שהיו לכותבים של הסינגל הראשון מתוך האלבום "Corazón Sin Vida" ולכותבים של "+". השיר נשלח לרדיו להיטים עכשוויים שבספרד ב-10 בינואר 2021, על מנת לעזור בקידום שלו. כמו כן, הוא היה זמין להורדה דיגיטלית ולהאזנה ברשתות הזרמות המוזיקה כבר ב-7 בדצמבר 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של איתנה ב-7 בדצמבר 2020, בשידור חי. הקליפ צבר למעלה מ-6.4 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
קטגוריה:שירי פופ פאנק
Tráiler

***Tráiler*** (בעברית: "**טריילר**") הוא המיני-אלבום הראשון של הזמרת-יוצרת הספרדייה איתנה. המיני-אלבום יצא לאור ב-30 בנובמבר 2018, על ידי חברת התקליטים יוניברסל מיוזיק גרופ. מתוך המיני-אלבום יצאו שני סינגלים: "Teléfono" ו-"Vas a Quedarte".

המיני-אלבום הגיע למקום הראשון במצעד האלבומים שבספרד.

## רקע והפקה
לאחר הצלחתה עם השיר "Lo Malo", הוציאה איתנה את השיר "Teléfono" כסינגל הראשון מתוך המיני-אלבום. הוא הפך לאחד מהשירים הנמכרים ביותר בכל הזמנים, כאשר נמכר בלמעלה מ-160,000 עותקים במדינה, באישור של איגוד תעשיית ההקלטות הספרדי, דבר אשר הכניס אותו לרשימת השירים הנמכרים ביותר בכל הזמנים בספרד.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2018
קטגוריה:אלבומי איתנה
קטגוריה:מיני-אלבומים בספרדית
קטגוריה:אלבומי חברת יוניברסל מיוזיק גרופ
Spoiler

**Spoiler** (בעברית: **[[ספוילר]]**) הוא אלבום הבכורה של הזמרת-יוצרת הספרדייה איתנה. אלבום הבכורה יצא לאור ב-7 ביוני 2019, על ידי חברת התקליטים יוניברסל מיוזיק גרופ. מתוך האלבום יצאו שלושה סינגלים: "Nada Sale Mal", Con la Miel en los Labios ו-"Me Quedo".

האלבום הגיע למקום הראשון במצעד האלבומים שבספרד.

## רקע והפקה
לאחר שהוציאה את מיני-אלבום הבכורה שלה *[[Tráiler]]*, בשנת 2018 הוחלט כי איתנה תקליט את אלבום הבכורה שלה. הסינגל הראשון מתוכו "Nada Sale Mal" יצא לאור כבר ב-17 במאי 2019. איגוד תעשיית ההקלטות הספרדי העניק לשיר את תואר הזהב הלטיני, על מכירות של למעלה מ-20,000 עותקים במדינה.

בהמשך, הוציאה שני סינגלים נוספים על מנת לעזור בקידום של האלבום. בנוסף לכך, הוא קיבל מועמדות בטקס פרסי גראמי הלטיני ה-21.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2019
קטגוריה:אלבומי איתנה
קטגוריה:אלבומים בספרדית
קטגוריה:אלבומי חברת יוניברסל מיוזיק גרופ
11 Razones

****** (בעברית: "**11 סיבות**") הוא אלבום האולפן השני של הזמרת-יוצרת הספרדייה איתנה. האלבום יצא לאור ב-11 בדצמבר 2020, על ידי חברת התקליטים יוניברסל מיוזיק גרופ. מתוך האלבום יצאו שלושה סינגלים: "+", Corazón Sin Vida ו-"".

האלבום הגיע למקום הראשון במצעד האלבומים שבספרד.

## רקע והפקה
לאחר שהוציאה את מיני-אלבום הבכורה שלה *[[Tráiler]]*, בשנת 2018 הוחלט כי איתנה תקליט את אלבום הבכורה שלה. בהמשך, הוחלט כי לקראת סוף שנת 2020, תוציא את אלבום האולפן השני שלה. הסינגל הראשון מתוכו "+" יצא לאור בדצמבר 2018, תוך שקיבל את תואר הפלטינה הלטינית הכפולה, על מכירות של למעלה מ-80,000 עותקים בספרד.

בהמשך, הוציאה שני סינגלים נוספים על מנת לעזור בקידום של האלבום. בנוסף לכך, הוא יצא בפורמט של תקליט בספרד בלבד.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 2020
קטגוריה:אלבומי איתנה
קטגוריה:אלבומים בספרדית
קטגוריה:אלבומי פופ-פאנק
קטגוריה:אלבומי חברת יוניברסל מיוזיק ספרד
לואי אוזאווה צ'אנגצ'יין

**לואי אוזאווה צ'אנגצ'יין** (באנגלית: **Louis Ozawa Changchien**; נולד ב-11 באוקטובר 1975) הוא שחקן קולנוע וטלוויזיה אמריקאי.

## ביוגרפיה
צ'אנגצ'יין נולד בקווינס, ניו יורק וגדל בעיר ניו יורק וביפן, בן לאם יפנית, מעצבת תכשיטים ואב טייוואני. הוא למד בבית הספר "קאנטרי" בריברדייל וכן בתיכון סטויבסנט ובאוניברסיטת בראון, שם סיים תואר שני במשחק.

## קריירה
צ'אנגצ'יין הופיע לראשונה בסרט "On the QT" משנת 1999 בתפקיד קנת'. מאז הוא הופיע בסרטים פופולריים רבים, בהם "סיפורי רובוטים", משחק הוגן, "הטורף" ו"זהות גנובה". הוא גם הופיע בתפקידי אורח בסדרות, חוק וסדר, "Lights Out" ושוטרים בדם.

## חיים אישיים
נשוי לשחקנית ג'קי צ'ונג לזוג יש שני ילדים.

## פילמוגרפיה
### קולנוע

### טלוויזיה

### משחק וידאו

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא יפני
קטגוריה:אמריקאים ממוצא טאיוואני
קטגוריה:בוגרי תיכון סטייווסנט
קטגוריה:בוגרי אוניברסיטת בראון
קטגוריה:אמריקאים שנולדו ב-1975
טיילר יאנג

**טיילר מת'יו יאנג** (באנגלית: **Tyler Matthew Young**; נולד ב-17 בדצמבר 1990) הוא שחקן קולנוע וטלוויזיה יהודי-אמריקאי, אשר מוכר מתפקידו בתור פיליפ שיי בסדרה "עדי ראייה" ברשת USA, ובשל הופעתו בסרט האימה "פולארויד".

## ביוגרפיה
יאנג נולד בשיקגו, אילינוי, וגדל בפרבר קילדר. הוא התחנך בבית הספר התיכון סטיבנסון בלינקולנשייר, אילינוי, וסיים לימודי פרסום ויחסי ציבור באוניברסיטת דה פול. יאנג בוגר לימודי תואר ראשון מאוניברסיטת דה פול בשיווק ויחסי ציבור שם גם לקח שיעורי משחק, ולאחר מכן למד תיאטרון ואלתור בתיאטרון "העיר השנייה". הוא ממוצא יהודי.

## קריירה
בשנת 2016 לוהק יאנג לתפקיד ראשי במיני סדרה בהפקת רשת USA, "עדי ראייה". הוא גילם את פיליפ שיי, נער הומו באומנה של שריף בעיירה קטנה (ג'וליאן ניקולסון), העד לרצח משולש. יאנג גם כיכב בסרט האימה "פולארויד" (2019) בתפקיד קונור בל, לצד קתרין פרסקוט ומדליין פטץ'.

הוא הופיע בתפקידי אורח בפרקים בסדרות "שיקגו FIRE" של רשת NBC בסדרה "אימפריה" של רשת פוקס, ובסדרה "קוד בלאק" של רשת CBS.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:בוגרי אוניברסיטת דה פול
קטגוריה:אמריקאים שנולדו ב-1990
2020 בווייטנאם

אירועים בשנת **[[2020]] בו[[וייטנאם]]**.

## בעלי תפקידים
* מזכ"ל הנשיא ומפלגתו: נגויין פו טרונג
* ראש הממשלה: נגויין סואן פוקפ
* יו"ר האספה: נגוין טים קים נגאן

## אירועים
* בתחילת השנה הייתה בצורת באזור שפך נהר מקונג. באזור זה מיוצר כמחצית מאורז של המדינה. כתוצאה מכך, מחיר האורז רשם שיא של 6 שנים.
* 23 בינואר – נרשמו מקרים ראשונים של קורונה.
* 22 במרץ – כניסה זרים למדינה נאסר לשבועיים
* אוקטובר – נובמבר – הצפות במרכז וייטנאם. עד 15 בנובמבר נהרגו 233 אזרחים ו-66 נעלמו.
* 14 בנובמבר – כנס ראשי מדינות מזרח אסיה בהאנוי. הכנס נערך כוועידת וידאו.
* נובמבר – בהאנוי הוקמה אוניברסיטה פרטית
* בסוף השנה נרשמו במדינה 1440 מאומתים מהם 35 נפטרו.

## אנשים שנפטרו
## קישורים חיצוניים

וייטנאם
קטגוריה:שנים בווייטנאם
וייטנאם
בית הכנסת בסטופבה

**בית הכנסת בסטופבה**, הוא בית כנסת שהוקם בתחילת המאה ה-19 בסטופבה  מחוז מלקי, סלובקיה.
ממוזער|גב הבניין לפני שיפוץ
ימין|ממוזער|בית כנסת לאחר שיפוץ

## ארכיטקטורה
בית הכנסת הוקם בשנת 1803 הבניין המלבני עשוי מקירות מסיביים עם חלונות בארוק פשוטים. גרם מדרגות חיצוני, המחובר באלכסון לחזית המערבית, נותן גישה לעזרת הנשים. כמה פתחי אוורור אובלים בגמלון אופייניים לאדריכלות המקומית של האזור.

בתוך המבנה, אולם התפילה המרכזי עם פרוזדור וחדר לימוד פונים לכיוון המערב. מעל אלה נמצאת עזרת הנשים. באולם נשען הקמרון על ארבעה עמודים גבוהים ועל פילסטרים מקבילים. העמודים והפילסטרים ממוקמים במרווחים שווים ומחלקים את שטח הגג לתשעה חלקים שווים. הבמה נמצאת המרכז האולם. בית הכנסת סטופבה ובית הכנסת בברדיוב הם שני המבנים היחידים ששרדו מסוג זה בסלובקיה.

מהריהוט המקורי לא נותר דבר, אף כי הבימה נשמרה ומיקומו של ארון הקודש עדיין נראה ומסומן על ידי גומחה בקיר.

הבניין הרעוע שוחזר בשנת 2008 משמש את הקהילה היהודית בסלובקיה לאירועי תרבות.

## קישורים חיצוניים

## הערות שוליים

קטגוריה:יהדות סלובקיה
קטגוריה:סלובקיה: בתי כנסת
שלושה יוסי

"**שלושה יוסי**" הוא סרט תיעודי ישראלי משנת 2020, בבימויים של יעל קיפר ורונן זרצקי. "שלושה יוסי" הוא המשך לסרט משנת 1999 בשם "שני יוסי" מאת יעל קיפר ועינת פישביין, אשר הביא את סיפורן של מספר משפחות מחוסרות דיור שפלשו לבניין נטוש ברחוב יהודה הימית 35 ביפו. בסרט "שלושה יוסי" עקבו קיפר וזרצקי אחר המשפחות שתועדו בסרט הראשון, ובדקו מה עלה בגורלם של המבוגרים, אבל בעיקר של מי שהיו ילדים בזמן הצילומים של הסרט המקורי.

הסרט שודר בכאן 11 בתמיכת הקרן החדשה לקולנוע וטלוויזיה, קרן יהושע רבינוביץ לאמנויות תל אביב – פרויקט קולנוע גלילי. הסרט זכה בפרס העריכה הטובה ביותר בפסטיבל דוקאביב 2020.

## רקע ועלילת הסרט
בשנת 1999 יצא הסרט "שני יוסי", ששודר בערוץ 1 והשתתף בפסטיבל דוקאביב בשנתו הראשונה. הסרט עקב אחר מספר משפחות מחוסרות דיור, שפלשו לבניין נטוש ברחוב יהודה הימית 35 ביפו. הסרט התמקד ביוסי בן ברוך שעבד ככבאי בתחנת יפו מצד אחד, ומצד שני היה מחוסר דיור שגידל לבדו שלושה מילדיו. יוסי חי חיים כפולים (מכאן שם הסרט, "שני יוסי"). במהלך הסרט רואים כי הדיירים בבניין הנטוש היו מציתים אש במחאה על מצוקתם ועל הכוונה לפנות אותם משם, ויוסי היה מגיע במסגרת עבודתו לכבות את השריפות במקום.

בעשרים השנים שחלפו מאז, יוסי בן ברוך עזב את שירות כיבוי האש ויצא לפנסיה. עם זאת, מדובר ב"יוסי" אחר (או ״נוסף״, ומכאן נקרא הסרט ״שלושה יוסי״): יוסי כבר אינו מחוסר דיור וחי חיים אחרים, אם כי המסגרת המשפחתית שהייתה לו עם שלושת בניו אשר הוצגה בסרט הראשון התפרקה. כמו כן, פגש אישה אחרת והביא איתה חמישה ילדים נוספים. עם זאת, שניים מבניו שהופיעו בסרט הראשון, התקשו להמשיך הלאה עם חייהם: אחד הבנים מאושפז במוסד פסיכיאטרי, השני ישב בכלא פעמיים והשתחרר. הבן השלישי, אלירן, הצליח לבנות את עצמו ועובד בעצמו ככבאי. גם המשפחות והדמויות הנוספות שתוארו בסרט כבר אינן חיות חיים של מחוסרי דיור, אולם אף אחד לא הצליח באמת לפרוץ את מעגל העוני. בינתיים, המבנה שהיה אז נטוש ברחוב יהודה הימית, שופץ והפך לבניין מגורים יוקרתי.

## קישורים חיצוניים

* שלושה יוסי באתר דוקאביב

## הערות שוליים

קטגוריה:סרטים בעברית
קטגוריה:סרטים תיעודיים ישראליים
קטגוריה:סרטים ישראליים משנת 2020
קטגוריה:תאגיד השידור הישראלי: סרטים תיעודיים
סיגריד (זמרת)

250px|ממוזער|סיגריד מופיעה, 2018
**סיגריד סולבאק רבה** (בנורווגית: **Sigrid Solbakk Raabe**; נולדה ב-5 בספטמבר 1996), ידועה בשמה הפרטי **סיגריד**, היא זמרת-יוצרת נורווגית. בשנת 2017, סיגריד הוציאה לאור את המיני-אלבום הראשון שלה, *[[Don't Kill My Vibe (מיני-אלבום)|Don't Kill My Vibe]]*. במרץ 2019, הוציאה את אלבום בכורתה, *[[Sucker Punch (אלבום)|Sucker Punch]]*, שנכנס למצעד אלבומי המוזיקה הנורווגי והגיע למקום הרביעי במצעד האלבומים הבריטי.

## שנותיה הראשונות
סיגריד נולדה במחוז אלסונד, מזרח נורווגיה. כנערה, סיגריד הושפעה רבות מהזמרים אדל, ג'וני מיטשל וניל יאנג. בגיל 17, היא וחברתה יוהאנה הקימו להקה בשם "Sala Says Mhyp", על שם החתול של סיגריד.

## קריירה
בשנת 2013, סיגריד הוציאה לאור את סינגל הבכורה שלה, "Sun". בשנת 2014, היא חתמה חוזה הקלטות עם חברת התקליטים "פטרולאום רקורדס" והופיעה במספר פסטיבלים נורווגים, דוגמת "Øyafestivalen".

בשנת 2016, סיגריד חתמה חוזה הקלטות נוסף עם חברת התקליטים "איילנד רקורדס" והוציאה את הסינגל "Don't Kill My Vibe". ב-5 במאי 2017, המיני-אלבום אלבום הראשון שלה, *Don't Kill My Vibe*, יצא לאור, וזכה לשבחים בנורווגיה ומחוצה לה. המיני-אלבום נכנס למצעדים רבים במדינות שונות דוגמת נורווגיה, אוסטרליה והממלכה המאוחדת. באותה השנה, סיגריד הופיעה בפסטיבל גלסטונברי ובפסטיבל רדינג ולידס.

בשנת 2018, סיגריד זכה בפרס "...Sound of" לשנת 2018. באותה השנה, סיגריד הועמדה לפרסי הווידאו קליפים של MTV לשנת 2018 בקטגוריה "אמן הפוש‑אקט הטוב ביותר" אך לא זכתה. ב-11 ביולי היא הוציאה את השיר "Schedules" כרצועה השנייה מתוך המיני-אלבום *Raw*. בדצמבר 2018, סיגריד הכריזה כי אלבום בכורתה, *Sucker Punch*, עתיד לצאת ב-8 במרץ 2019. האלבום מכיל 7 רצועות חדשות וחמישת השירים שיצאו לפני האלבום. באותה שנה, סיגריד הצטרפה לסיבוב ההופעות של הלהקה האמריקאית מארון 5, "Red Pill Blues Tour". בדצמבר 2019, סיגריד ערכה את סיבוב ההופעות הראשון שלה כזמרת מובילה, כדי לקדם את האלבום *Sucker Punch*.

## דיסקוגרפיה
### אלבומים
* 2019: *[[Sucker Punc]]*
* 2022: *[[How to Let Go]]*

### מיני-אלבומים
* 2017: *[[Don't Kill My Vibe (מיני-אלבום)|Don't Kill My Vibe]]*
* 2018: *Raw*
* 2023: *The Hype*

## קישורים חיצוניים

* 

## הערות שוליים

קטגוריה:זמרות נורווגיות
קטגוריה:זמרות-יוצרות
קטגוריה:זמרות פופ
קטגוריה:גיטריסטיות
קטגוריה:פסנתרניות
קטגוריה:אמני איילנד רקורדס
קטגוריה:נורווגיות שנולדו ב-1996
קטגוריה:נורווגים שנולדו ב-1996
הפוני האדום (סרט, 1949)

**הפוני האדום** (באנגלית: **The Red Pony**) הוא סרט קולנוע אמריקאי בצבעי טכניקולור משנת 1949, בבימויו של לואיס מיילסטון, עם מירנה לוי, רוברט מיצ'ם ופיטר מיילס בתפקידים הראשיים.

התסריט נכתב על ידי ג'ון סטיינבק והוא מבוסס בחלקו על ספרו הפוני האדום משנת 1933. כמו בספריו על עכברים ואנשים וקדמת עדן, גם כאן העלילה מתרחשת בחווה חקלאית בעמק סאלינס  במערב קליפורניה.

את תפקיד הילד משחק השחקן-ילד פיטר מיילס  שהופיע בסרטים בשנים 1942–1952.

סטיינבק שינה את שמות המשתתפים וגם העניק לסרט סוף שמח יותר מאשר בספר.

את המוזיקה לסרט חיבר אהרון קופלנד ויצר ממנה את הסוויטה התזמורתית "הפוני האדום" בת שישה חלקים: בוקר בחווה, המתנה, החלום על הקרקס, הליכה לבית הדרגשים, סיפורו של סבא, סוף שמח.

## תקציר העלילה
משפחת טיפלין גרה בחווה חקלאית בעמק סלינאס המערב קליפורניה - האב פרד (שפרד סדרדוויק), האם אליס (מירנה לוי) והבן טום (פיטר מיילס). טום אוהב סוסים ושוגה לפעמים בדמיונות. כשאר הוא מאכיל עופות במעגל הוא מדמה את העופות לסוסים ואת עצמו למאלף סוסים בקרקס.

האב פרד הוא טיפוס עירוני שהגיע לחווה בגלל אהבה. בחווה מתגורר גם הסבא, אביה של אליס (לואיס קלהרן) שמרבה לחזור שוב ושוב על סיפורים מעבר איך שחצה את עמק הסלינאס. פרד לא סובל את סיפוריו ופעם אחת אומר לו זאת ואחר כך מתנצל. פרד עוזב לסן חוזה אך אליס נשארת במקום.

על הסוסים באורווה ממונה בילי באק (רוברט מיצ'ם) וטום מתחבר אליו ומעריץ אותו.

יום אחד מקבל טום במתנה פוני אדום ויפהפה ומעתה כל מחשבותיו מוקדשות לפוני. הוא מתחיל לאמן את הפוני בהדרכתו של בילי כדי שיוכל לרכב עליו בחג ההודיה.

יום אחד בעת גשם שוטף פותח הפוני את דלת האורווה ויוצא החוצה. טום נמצא בבית הספר והמורה (מרגרט המילטון) שואלת אותו מדוע אינו מרוכז.

הוא בורח לאורווה, מוצא את הפוני בחוץ ומכניס אותו לאורווה. הפוני לוקה ב"תשניק הסוסים"  ומצבו מחמיר עד שביל מבצע בו פיום קנה אך גם זה לא מביא לשיפור. אליס מבריקה לפרד שיחזור לחווה. טום ישן עם הפוני באורווה אך הפוני קם ויוצא. טום קם בבוקר ומתחיל לחפש אותו ולבסוף מוצא אותו מת כשנשרים מנקרים בו. הוא נאבק עם נשר שפוצע עד שלמקום מגיעים פרד וביל שמשחררים אותו פצוע מהנשר (בספר טום הורג את הנשר אבל כאן "עידן" סטיינבק את העלילה כדי שתתאים יותר לילדים.

טום מאשים את ביל במות הפוני וזה מבקש לפצות אותו על ידי הסייח שיוולד לסוסתו רוזי.

ההריון של רוזי מסתבך במצב עכוז של העובר. בילי מחליט להמית את הסוסה וליילד את הסייח בניתוח קיסרי מאולתר. טום גונב לו את הסכין אבל ביל מוצא אותה ולוקח ממנו. טום, בילי, פרד, אליס והסבא ממהרים לאורווה ולשמחתם מוצאים שם את רוזי והסייח הקטן. (בספר הסוסה מתה לאחר שבילי הורג אותה).

## צוות השחקנים

## קישורים חיצוניים

* קדימון לפוני האדום, באתר יוטיוב
* "סוויטת הפוני האדום", בערוץ יוטיוב
* הפוני האדום, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1949
קטגוריה:סרטי דרמה אמריקאיים
קטגוריה:סרטי ילדים
קטגוריה:סרטים אמריקאיים
קטגוריה:סרטים באנגלית

קטגוריה:סרטים על סוסים
קטגוריה:סרטים המבוססים על רומנים אמריקאים
כפר ענאן

**כפר ענאן** (בערבית: **كفر عنان**) היה כפר ערבי בנפת עכו שבארץ ישראל המנדטורית. הכפר שכן ב, מדרום מערב לעיר צפת, כ-33 קילומטרים ממזרח לעכו.

## היסטוריה
כפר ענאן מזוהה עם הכפר היהודי שנקרא "כפר חנניה" שהיה אחד המרכזים הגדולים ביותר בגליל לייצור כלי חרס בתקופת השלטון הרומי בארץ ישראל ונטען שמרבית כלי הבישול בגליל בהם נעשה שימוש בתקופה שבין המאה ה-1 לפני הספירה ועד המאה ה-5 לספירה יוצרו בכפר חנניה. בחפירות ארכאולוגיות שנערכו במקום התגלו מערות, בריכות, בסיסי עמודים ושטחי קבורה. 

### תקופת השלטון העות'מאני
ב-1522 מצא הרב והנוסע היהודי, משה באסולה קהילת מוסתערבים שמנתה כ-30 משפחות, עם זאת על פי מפקד אוכלוסין שנערך מטעם השלטון העות'מאני כ-3 שנים לאחר היו במקום כ-14 משפחות יהודיות בלבד.

בתקופת השלטון העות'מאני בארץ ישראל הופיע לראשונה השם "כפר ענאן" והיה רשום בשם זה ברשומות המס של 1549 או 1596. בכפר התגוררו ככל הנראה כ-259 נפשות, כולן היו מוסלמים. התושבים שילמו מיסים על העיזים והכוורות שהיו ברשותם ולאורך השנים העבירו תושבי הכפר כ-12,272 מטבעות אקצ'ה לוקף.

בשנת 1875 ביקר בכפר חוקר ארץ ישראל ויקטור גרן, ומצא בו כ-100 מוסלמים.

### תקופת המנדט הבריטי
על פי מפקד אוכלוסין שנערך ב-1922 בתקופת המנדט הבריטי כפר ענאן מנה כ-179 תושבים, כולם היו מוסלמים. במפקד שנערך לאחר מכן, מפקד 1931 היישוב גדל וכבר הכיל כ-264 נפשות שהתגוררו בכ-47 בתים. גם הפעם כל תושבי הכפר היו מוסלמים.

באוגוסט 1943 רכש "בנק האומה", בניהולו של אחמד חילמי עבד אל-באקי שטח של 5,827 דונם מאדמות הכפר תמורת 46,000 לא"י, שעל פי הנטען התכוונו בעלי הקרקעות למכור ליהודים תמורת 65,000 לירות ארץ-ישראליות. בעקבות זאת, חידשה "קופת האומה" את פעולותיה בסתיו אותה שנה ביוזמת מפלגת אל-איסתקלאל.

בסקר הכפרים שנערך ב-1945 הוערך אוכלוסיית כפר ענאן בכ-360 תושבים, כולם מוסלמים.

### התקופה הישראלית
באוקטובר 1948 הכפר נכבש על ידי חטיבת גולני במבצע חירם ועם תוצאות המלחמה הפך אזור הכפר לחלק ממדינת ישראל הצעירה. עם זאת על פי ההיסטוריון הפלסטיני, וליד ח'אלדי תושבי הכפר סירבו לעזוב את בתיהם כמו מרבית תושבי הכפרים באזור.
על פי בני מוריס, הרשויות הישראליות סיווגו את הכפר כ"נטוש" חרף העובדה שתושביו ניסו לחזור אליו שוב ושוב. בינואר 1949 גירש צה"ל 54 תושבים מכפר ענאן ומהכפר המוסלמי השכן פרדיה אך גם העביר 128 תושבים אחרים משני הכפרים לכפרים אחרים בתוך ישראל. בפברואר 1949 כיתרו יחידות של גדוד 79 את שני הכפרים וגירשו מהם 45 "מסתננים" ל"". שאר תושבי שני הכפרים, כ-200 במספר, שהיו בעלי אשרות שהייה (בעיקר זקנים, נשים וילדים), הועברו לכפר מג'ד אל-כרום. חרף ניסיונות צה"ל והרשויות הישראליות למנוע התיישבות מחדש הכפר הוקם פעמיים נוספות ולבסוף פונו.

ב-1950 הופעל סעיף 25 של תקנות ההגנה שנחקקו ב-1945 וזאת במטרה להפקיע חלק מהאדמות שהיו שייכות למספר כפרים פלסטיניים בגליל, ביניהם היה כפר ענאן. מלבד שימוש זה החוק גם מנע מתושבי הכפר לחזור לבתיהם בדרכים חוקיות.

ב-1977 הוקם יישוב יהודי מדרום לחורבות הכפר, הכפר שימר את השם היהודי הקדום של הכפר – "כפר חנניה".

## קישורים חיצוניים

* 
* 

* 

## הערות שוליים

קטגוריה:קהילות ויישובים יהודיים בארץ ישראל בתקופה הביזנטית
קטגוריה:קהילות ויישובים ערביים שנחרבו במלחמת העצמאות
קטגוריה:קהילות ויישובים יהודיים בארץ ישראל שנחרבו בתקופה העות'מאנית
קטגוריה:קהילות ויישובים יהודיים בארץ ישראל בתקופה העות'מאנית
ג'רג' קאלדור

**ג'רג' קאלדור** (במקור **קוֹֹהְן (כהן)**, בהונגרית: **Káldor György**; בודפשט, 10 במרץ 1900 – בודפשט, 18 בינואר 1958) היה עיתונאי יהודי-הונגרי, לקטור, איש מנגנון של המפלגה הקומוניסטית.

## ביוגרפיה
ג'רג' קאלדור נולד במשפחה יהודית כבנם של יוז'ף קלדור (קוהן) (1858–1916) בעל חנות לחפצים משומשים במשכון, ואחר כך סוכן חפצי מלאכת יד ושל אילונה פוקס (1867–1938). כסטודנט צעיר השתתף בתנועת הסטודנטים השמאלנית ונאלץ להגר לאחר נפילת הרפובליקה הסובייטית ההונגרית. הוא היה חבר בחוג יום ראשון. תחילה גר בווינה ואחר כך בהיידלברג, שם סיים את לימודיו באוניברסיטה. בשנת 1925 התיישב שוב בווינה, שם היה כתב של העיתון "רוטה פאנה" (Rote Fahne). בשנה שלאחר מכן שב להונגריה והחל לעבוד ביומון בשפה הגרמנית פסטר לויד כעורך דסק מדיניות חוץ וכן ככותב את מאמרי המערכת. בערך בתקופה זו עסק בעיקר בהקשרים של הכלכלה והפוליטיקה הבינלאומית ומאמריו הופיעו בכתב העת "מאות" (Századok) של "החברה ההיסטורית ההונגרית". הוא גויס לשרות העבודה (עבודות כפייה לגברים יהודים עבור הצבא ההונגרי) לפלוגת עונשין בשנת 1942 ונשלח לחזית המזרחית, לחזית מול ברית המועצות, שם נפל בשבי הסובייטי. אחרי מלחמת העולם השנייה קאלדור עמד בראש מחלקת החוץ של הרדיו ההונגרי ואחר כך מונה לעורך "משרד הטלגרף ההונגרי" שהוא סוכנות הידיעות ההונגרית הממשלתית. בשנת 1947 התחתן עם המעצבת הגרפית ורה צ'ילאג, שהתאלמנה מבעלה הראשון ג'רג' באלינט שנרצח בשואה. הוא נעצר בשנת 1950 באשמה מפוברקת והורשע במשפט ראווה. נידון לחמש שנות מאסר, אך שוחרר בשנת 1955 ועבד כלקטור עד מותו בשנת 1958.

אשתו הראשונה הייתה מריה ריטר, בתם של אדולף ריטר ושל צציליה דויטש, אותה נשא לאישה ב-25 במרץ 1926 בבודפשט. היא כנראה נספתה בשואה.

## עבודתו העיקרית
* פולין של היום (בודפשט, 1948)

## לקריאה נוספת
* לקסיקון ביוגרפי הונגרי. עורכת ראשית. אגנש קניירש. בודפשט, 1967, עמוד 840
* פאל גויאש: חייהם ויצירותיהם של סופרים הונגרים. בודפשט, 1939–2002, אגודת הספרנים והארכיונים ההונגרים.
* ג'רג' קאלדור בבסיס הנתונים של המוזיאון הספרותי פטפי.

## הערות שוליים

קטגוריה:עיתונאים יהודים הונגרים
קטגוריה:מהגרים מהונגריה לאוסטריה
קטגוריה:חברי חוג יום ראשון
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:אישים במחנות שרות העבודה (הונגריה)
קטגוריה:הונגרים שנולדו ב-1900
קטגוריה:הונגרים שנפטרו ב-1958
שגרירות ישראל במנאמה

**שגרירות [[ישראל]] ב[[מנאמה]]** היא הנציגות הדיפלומטית של מדינת ישראל בממלכת בחריין.

שגריר ישראל המכהן במנאמה הוא שמואל ריבל מאז אוגוסט 2025.

## היסטוריה
מאז קיבלה עצמאות מידי הבריטים בשנת 1971 לא הכירה בחריין בישראל. כחברה בליגה הערבית השתתפה בחרם הערבי ואסרה על ישראלים להיכנס לתחומה, אך בשנות ה-90 נרשמה התחממות קלה ביחסים. בחריין שלחה נציגים לוועידת מדריד ואירחה ישיבות של קבוצות העבודה הרב צדדיות שהוקמו בעקבות הוועידה. בעקבות חתימת הסכמי אוסלו, ביקרה לראשונה בספטמבר 1994, משלחת ישראלית רשמית בבחריין והיחסים נהפכו באותם ימים ליותר ויותר גלויים.

נציגות ישראלית (בדרגת "משרד אינטרסים") נפתחה במנאמה, בירת בחריין ב-1995, בימי אוסלו אך פעלה תחת חשאיות והופעלה במתכונת חשאית ומוצנעת.) הנציגות הישראלית פעלה תחת חסויות של מספר חברות קש, האחרונה שבהן הייתה חברת קש בשם "המרכז לפיתוח בינלאומי", ששימשה את הנציגות מיולי 2009 ועד 2021.

במסגרת הסכמי אברהם, ב-15 בספטמבר 2020 נחתמה בבית הלבן "הצהרת שלום" בין ישראל לבחריין וב-18 באוקטובר נחתם במנאמה הסכם ביניים לכינון יחסים דיפלומטיים בין המדינות.

בתחילת 2021 נפתחה במנאמה השגרירות הישראלית הרשמית.

ב-30 בספטמבר 2021 נחנכה השגרירות באופן רשמי בהשתתפות שר החוץ יאיר לפיד.

## שגרירים
* איתן נאה, 2021–2025
* שמואל ריבל, 2025–הווה

## קישורים חיצוניים
* 

## הערות שוליים

קטגוריה:מנאמה: מבנים
קטגוריה:יחסי בחריין–ישראל
מנאמה
רום (הונגריה)

**רום** (בהונגרית: **Rum**) הוא כפר במחוז ואש, בנפת סומבטהיי שבהונגריה.

## מיקום
הכפר ממוקם על הגדה השמאלית של נהר הרבּא במערב הונגריה, קרוב לגבול האוסטרי, 20 ק"מ דרום-מזרחית מהעיר סומבטהיי. ניתן להגיע אליו מהכביש הראשי 8 בירידה בכפר קאם (5 ק"מ) ובהמשך בכביש 87. בין השנים 1894–1974, ביישוב הייתה התחנה הסופית של קו הרכבת סומבטהיי–רום, שעל מסלולו כיום נבנה שביל אופניים.

## מקור שמו
מקור שם הכפר הוא בשם הפרטי הגרמני Ruhm או בשם המשפחה Rummy.

## היסטוריה
כבר בתקופה הרומית היה המקום נקודת מעבר חשובה על נהר הרבּא, כאן עבר מסלול החיבור של Sabaria (היום העיר סומבטהיי) עם Sopianae (היום העיר פץ'). נמצאו בחפירות ארכאולוגיות שרידי גשר רומאי מעל הרבא וכן של ביתן המשמר של החיילים הרומאים ששמרו על הגשר.

בשנת 1246 הוזכר היישוב לראשונה בכתובים בשם "טרה רום" באיגרת הכומר של ואשוואר. במעבר על הנהר במקום נגבתה "אגרת גשר" שהוטלה על המעבר בגשר הרבא. בשנת 1323, האמנה של המלך קארוי רוברט, קארוי הראשון, מלך הונגריה מזכירה את רום במכתב הענקת הרכוש שלו. בשנת 1342, באמנת חלוקת האחוזות מוזכרת אחוזת בניו של בעל הבית דורוזלאו באחוזת רום.

בשנת 1350, במכתב הענקת קרקעות מבודה לאיוש הראשון, הוציא לאיוש הראשון, מלך הונגריה את הגשר מעל ראבה, יחד עם כמה יישובים, מתחום השיפוט של ראש מחוז ואש ותרם אותו לחסידיו יאנוש נמט וגרגיי, צאצאי משפחת רומי.

בשנת 1532 כבש הצבא הטורקי שתקף את וינה גם את טירת רום ושרף את היישוב. על פי רשימת מעשר האפיפיור, בשנת 1565 היו ברום 16 צמיתים ו-15 איכרים חופשיים שכירים מתוך 41 משלמי המיסים.
ממוזער|250x250 פיקסלים| הגשר מעל נהר הרבא ברום
ממוזער|267x267 פיקסלים|פרטים מימי הביניים שנחפרו ברום – הכנסייה הקתולית
שמאל|ממוזער|250x250 פיקסלים| תצלום אוויר של הטירה
בשנת 1857 התגוררו בכפר 645 תושבים ב-68 בתים. בשנת 1869, בשריפה ענקית, כמעט כל הכפר נשרף. תנועת הרכבות מסומבטהיי החלה בשנת 1894, מה שהגדיל את חשיבות היישוב – קו הרכבת הזה – אם כי תוכנן להרחיב אותו לאגם בלטון בשנת 1909 – פסק לפעול בשנת 1974. בשנת 1910 היו בכפר 1315 תושבים.

אמנם היו בכפר משפחות יהודיות והתיישבותם במקום נפסקה לחלוטין אחרי השואה אין תיעוד מיוחד על כך.

## אתרים בעלי חשיבות
* הכנסייה הרומית-קתולית שמוקדשת למלך סנט לאסלו היא גותית מהמאה ה-14, מאוחר יותר הוסבה לסגנון בארוק.
* בגבול הכפר נמצאת הטירה של משפחת בזרייד, באמצע הטירה הקטנה היה מגדל שמירה, היום זה בית יתומים.
* טירת סצ'ני

## כלכלה
העיסוק המסורתי של האוכלוסייה היא חקלאות. מאז 1990 מופעל גם מכרה חצץ. קוטג'ים רבים נבנו במקום מאז 1970. חלקם עבור תיירות כפרית ולינה (צימרים). פועל במקום גם בית ספר לרכיבה על סוסים ויש אפשרויות דיג באזור. כיום גרמנים ואוסטרים עוברים לגור באזור שזול יותר, ורבים בו דוברים גרמנית.

## קישורים חיצוניים

* 
* צילומי אוויר מהטירה
* רום על המדרחוב

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
So Much Fun

**So Much Fun** הוא אלבום הבכורה של הראפר האמריקאי יאנג ת'אג. האלבום יצא לאור ב-16 באוגוסט 2019, על ידי חברות התקליטים YSL רקורדס, 300 אנטרטיינמנט ואטלנטיק רקורדס. האלבום מכיל הופעות אורח של פיוצ'ר, משין גאן קלי, גאנה, ליל בייבי, ליל עוזי ורט, ליל דוק, ליל קיד, קוואבו, ג'וס וורלד, נאב, ג'יי קול וטראוויס סקוט. האלבום נתמך על ידי הסינגלים "The London" ו-"Hot".

האלבום זכה בעיקר לביקורות חיוביות והופיע בבכורה במקום הראשון במצעד הבילבורד 200, ובכך הפך לאלבום הראשון של יאנג ת'אג במקום הראשון במצעד.

## הפקה
במקור, המוזיקאי האמריקאי ג'יי קול, ללא שום אישור רשמי של קול ות'אג, היה אמור לשמש כמפיק בפועל של האלבום, אך תרומתו לאלבום לא הגיעה לסיום. בין היתר, עבד ת'אג בין היתר עם רודי ריץ', 21 סבאג' וגאנה בהקלטת האלבום.

## הוצאה וקידום
האלבום נקרא במקור GOLDMOUFDOG (מעוצב כ-GØŁDMØÜFDÖG), לפני שיאנג ת'אג חשף את השם החדש בראיון עם מנחה הפודקאסט Adam22, עבור הערוץ No Jumper. ת'אג הודיע כי שם האלבום שונה גם ברשתות החברתיות. ב-10 באוגוסט 2019 הודיע ת'אג כי האלבום ייצא ב-16 באוגוסט. מהדורת הדלוקס של אלבום יצאה לאור ב-20 בדצמבר 2019, ובה חמש רצועות חדשות: "Diamonds", "Hop Off a Jet", "Die Today", "Millions" והרמיקס ל-"Hot".

### סינגלים
הסינגל המוביל של האלבום, "The London", בהשתתפות ג'יי קול וטראוויס סקוט, יצא לאור ב-23 במאי 2019. השיר הופק על ידי טי-מינוס. בשיאו, הגיע השיר למקום ה-12 במצעד הבילבורד הוט 100. הסינגל השני, "Hot", בהשתתפות גאנה, יצא כסינגל השני מתוך האלבום ברמיקס בו משתתף טראוויס סקוט ב-31 באוקטובר 2019. השיר הגיע בשיאו למקום ה-11 במצעד הבילבורד הוט 100.

## עטיפה
עטיפת האלבום מכילה את גופו של יאנג ת'אג 803 פעמים, במטרה ליצור את פניו של הראפר.

## ביקורות
האלבום זכה בעיקר לביקורות חיוביות. ב-Metacritic, המעניק דירוג משוקלל מתוך 100 ביקורות מפרסומים מקצועיים, האלבום קיבל ציון ממוצע של 79, בהתבסס על 10 ביקורות. ב-AnyDecentMusic?, קיבל האלבום ציון של 7.3 מתוך 10, בהתבסס על הערכת האתר לגבי הקונצנזוס הביקורתי.

### רשימות סיכום שנה

### פרסים ומועמדויות

## הצלחה מסחרית
האלבום הופיע לראשונה במקום הראשון במצעד הבילבורד 200, עם 131 יחידות שקולות לאלבום (כולל 5,000 מכירות אלבום טהורות). זהו האלבום הראשון של יאנג ת'אג שהגיע למקום הראשון במצעד, והאלבום החמישי שלו בעשירייה הראשונה (או השישי, אם נספר אלבום האוסף *[[Slime Language]]* משנת 2018). ב-29 ביוני 2020, קיבל האלבום את תואר הפלטינה מאיגוד תעשיית ההקלטות האמריקאי, על למעלה ממיליון עותקים משולבים של מכירות ויחידות שקולות לאלבום בארצות הברית.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2019
קטגוריה:אלבומי יאנג ת'אג
קטגוריה:אלבומים באנגלית
קטגוריה:אלבומים שהופקו על ידי ג'יי קול
קטגוריה:אלבומים שהופקו על ידי פייר בורן
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בארצות הברית
קטגוריה:אלבומי חברת אטלנטיק רקורדס
קטגוריה:אלבומי חברת YSL רקורדס